BRATISLAVA. Predtým, ako človek požiada o predčasný dôchodok, mal by si uvedomiť, že popri ňom vôbec nemôže pracovať.
Nemôže byť zamestnancom ani dohodárom, povolená je iba živnosť.
Vo chvíli, ako by sa zamestnal na zmluvu alebo na dohodu, mu Sociálna poisťovňa zastaví výplatu predčasného dôchodku.
Senior by ho znovu mohol získať až vtedy, keď prestane pracovať alebo keď dosiahne dôchodkový vek, čo je v tomto roku 62 rokov a 76 dní. Preto by si mal riadne zvážiť, či sa mu viac oplatí robiť, alebo poberať predčasný dôchodok.Prečítajte si tiež: Prečítajte si tiež:
Naproti tomu, počas poberania nezamestnaneckej dávky pracovať môže, ale človek môže zarobiť maximálne 148,57 eura mesačne. Ak by túto sumu presiahol, automaticky ho vyradia z evidencie úradu práce.
Pracovať môže aj popri riadnom starobnom dôchodku, a to bez obmedzení. Štát nijako neupravuje výšku zárobkov ani druh pracovného pomeru.